b'\n_START_ARTICLE_\nKraljevski botani\xc4\x8dki vrtovi u Kewu\n_START_SECTION_\nUprava\n_START_PARAGRAPH_\nKraljevski botani\xc4\x8dki vrtovi u Kewu upravljaju botani\xc4\x8dkim vrtovima u Kewu (Kew Gardens) te Wakehurst Placeom u Sussexu. Kraljevski botani\xc4\x8dki vrtovi su istra\xc5\xbeiva\xc4\x8dka i obrazovna ustanova koja zapo\xc5\xa1ljava 750 osoba. Po ulozi je neministarsko javno tijelo (non-departmental public body), vrsta quangoa ( quasi non-governmental organisation). Pokrovitelj joj je ministarstvo okoli\xc5\xa1a, hrane i seoskih poslova Ujedinjenog Kraljevstva (Department for Environment, Food and Rural Affairs).\n_START_SECTION_\nPovijest\n_START_PARAGRAPH_\nKew vrtova je kao egzoti\xc4\x8dni park zapo\xc4\x8deo Lord Capel John od Tewkesburyja 1759. godine, a pro\xc5\xa1irila ih je Augusta Dowager, britanska priceza i udovica princa Fridrika za kojega je Sir William Chambers 1761. godine izgradio kinesku pagodu koja i danas stoji u parku. Kralj \xc4\x90uro III. je uz pomo\xc4\x87 Williama Aitona i Sir Josepha Banksa obogatio vrtove, koji je kupio i susjednu "Nizozemsku ku\xc4\x87u" 1781. godine kako bi poslu\xc5\xbeila kao vrti\xc4\x87 za kraljevsku djecu. Danas je poznata kao Kew pala\xc4\x8da._NEWLINE_Kolekcija vrta je rasla neravnomjerno do ustoli\xc4\x8denja njenog prvog ravnatelja, Francisa Masona 1771. godine. God. 1840. vrtovi su slu\xc5\xbebeno postali Dr\xc5\xbeavni botani\xc4\x8dki vrt, a za vrijeme revnatelja Williama Hookera, njihova povr\xc5\xa1ina je pove\xc4\x87ana na 30 hektara, uklju\xc4\x8duju\xc4\x87i i arboretum koji je imao 109 hektara._NEWLINE_Ku\xc4\x87u palmi je izgradio Decimus Burton od 1844.-1848. godine kao prvu veliku gra\xc4\x91evinu od metalne konstrukcije na svijetu. Sve staklene plo\xc4\x8de na njoj su ru\xc4\x8dni rad. Umjerena ku\xc4\x87a, koja je duplo ve\xc4\x87a od Ku\xc4\x87e palmi, je izgra\xc4\x91ena u 19. stolje\xc4\x87u i danas je najve\xc4\x87i viktorijanski staklenik._NEWLINE_Ovdje je u 19. stolje\xc4\x87u prvi put promoviran uzgoj drveta gume izvan Ju\xc5\xbene Amerike. U velja\xc4\x8di 1913. godine Ku\xc4\x87a \xc4\x8daja je izgorjela nakon \xc5\xa1to su je zapalile sufra\xc5\xbeetkinje Olive Wharry i Lilian Lenton tijekom njihovih vandalizama u Londonu._NEWLINE_U listopadu 1987. Kewski vrtovi su izgubili stotine stabala tijekom velike oluje. U lipnju 2003. godine postali su UNESCO-va svjetska ba\xc5\xa1tina.'